Súradnice: 42°29′55″S 24°42′19″V﻿ / ﻿42,49861°S 24,70528°V﻿ / 42.49861; 24.70528

**Rímske kasárne** (bulh. Римски казарми – *Rimski kazarmi*), alebo **Kasárenské budovy** (bulh. Казармени постройки – *Kazarmeni postrojki*), prípadne **Kasárenský komplex** (bulh. Казармения комплекс – *Kazarmenija kompleks*) mesta Diocletianopolis sú ruiny rímskeho kasárenského komplexu, ktoré sa nachádzajú v meste Chisaria v Plovdivskej oblasti v južnom Bulharsku.

Dejiny
------

Kasárenský komplex bol postavený v priebehu druhej polovice 4. storočia, pri o niečo skôr postavených hradbách. V 5. storočí boli kasárne poškodené Hunmi, boli však opravené a obnovené. Vojenská posádka Diocletianopolu následne existovala a zdržiavala sa v priestoroch kasárenského komplexu pravdepodobne až do prelomu 6. a 7. storočia.

V období raného stredoveku, teda v priebehu 8. a 9. storočia, sa na území bývalého Diocletianopolu usadili slovanskí osadníci, ktorí budovy bývalých rímskych kasární začali využívať ako obytné budovy.

Charakteristika
---------------

Kasárenský komplex Diocletianopolu sa rozprestieral z vnútornej časti po celej dĺžke južných a časti východných hradieb antického mesta.

Ide o sústavu stavieb, ktorú tvoria obdĺžnikové budovy rovnobežné s pevnostnou stenou. Jednotlivé kasárenské budovy od seba boli oddelené širokými koridormi, ktorými sa vstupovalo aj do pevnostných veží. Väčšina z budov sa nachádzala v tesnej blízkosti vnútornej steny hradieb, niektoré budovy boli s hradbami aj priamo konštrukčne spojené. Budovy pozostávajú z dvoch typov priestorov, skladových a obytných, ​​vzhľadom na hrúbku ich deliacich stien a mohutné klenby možno usúdiť, že budovy boli dvojpodlažné.

Komplex obývala vojenská posádka v počte približne 600 mužov.

### Bazilika č.1

*Bližšie informácie v hlavnom článku: Bazilika č. 1 (Chisaria)*
V západnej časti kasárenského komplexu sa nachádza jedna z chisarských ranokresťanských bazilík – Bazilika č. 1. Pri jej výstavbe boli využité časti kasárenských budov. Predpokladá sa, že bola postavená, aby slúžila vojakom ubytovaným v kasárenskom komplexe.

Dostupnosť
----------

Exponované a prístupné sú časti kasárenského komplexu, ktoré sa nachádzajú západne od hlavnej južnej brány Diocletianopolu.

Galéria
-------

* pohľad na časť kasárenského komplexu západne od južnej brány Diocletianopolupohľad na časť kasárenského komplexu západne od južnej brány Diocletianopolu
* pohľad na časť kasárenského komplexu západne od južnej brány Diocletianopolupohľad na časť kasárenského komplexu západne od južnej brány Diocletianopolu
* pohľad na časť kasárenského komplexu západne od južnej brány Diocletianopolupohľad na časť kasárenského komplexu západne od južnej brány Diocletianopolu
* pohľad na Baziliku č. 1 v západnej časti kasárenského komplexu – okolo baziliky sú vidieť múry kasárenských budovpohľad na Baziliku č. 1 v západnej časti kasárenského komplexu – okolo baziliky sú vidieť múry kasárenských budov
* pohľad na Baziliku č. 1 v západnej časti kasárenského komplexu – okolo baziliky sú vidieť múry kasárenských budovpohľad na Baziliku č. 1 v západnej časti kasárenského komplexu – okolo baziliky sú vidieť múry kasárenských budov
* pohľad na mramorovú dosku s opisom pamiatkypohľad na mramorovú dosku s opisom pamiatky

Referencie
----------

1. 1 2 3 4 5 6   museum.hisar.bg, [cit. 2022-09-21]. Dostupné online.
2. 1 2 3 4 5 6 7 8 9 10   *Римски казарми* [online]. visithisarya.com, [cit. 2022-09-21]. Dostupné online.
3. 1 2 3 4 5 6 7 8 9 10  MADŽAROV, Mitko. Chisaria – pătevoditel. Veliko Tărnovo : Archeologičeski muzej – Chisaria-Izdatelstvo „Faber". 72 s. ISBN 9786190008514. S. 38 – 39. (po bulharsky)
4. ↑  KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija". 2022. 706 s. ISBN 9786191953271. S. 345 – 346. (po bulharsky)
5. ↑  MADŽAROV, Mitko. Chisaria – pătevoditel. Veliko Tărnovo : Archeologičeski muzej – Chisaria-Izdatelstvo „Faber". 72 s. ISBN 9786190008514. S. 56 – 58. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Rímske kasárne (Chisaria)**